สอบถามหน่อยค่ะ พอดีเมื่อวานไปต่อยมวยมาแล้วพอวันนี้ตอนเที่ยงรู้สึกแน่นหน้าอก เวลากดรู้สึกแน่นมากกว่าเดิม เวลาไอก็รู้สึกเจ็บ อยากทราบว่าเป็นอะไรไหมคะ
สวัสดีค่ะ การวินิจฉัยที่เป็นไปได้-กล้ามเนื้ออกอักเสบ มักจะสัมพันธ์กับการกดหรือการใช้งานกล้ามเนื้อ-การอักเสบของเนื้อเยื่อใต้ผิวหนังที่เกิดจากการกระแทก มักจะค่อยๆดีขึ้นได้เอง-เจ็บจากกรดไหลย้อน จะมีอาการแสบร้อนร่วมด้วย-เจ็บจากเยื่อหุ้มปอดอักเสบ อาจสัมพันธ์กับการหายใจเข้าออก-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติหากเป็นหลังการกระแทกจะนึกถึงกล้ามเนื้ออักเสบมากที่สุดควรไปพบแพทย์เมื่อ ปวดมากขึ้นจนใช้ชีวิตประจำวันไม่ได้ ปวดจนต้องหยุดเรียนหรือหยุดงาน มีหน้าอกบวม แดง ร้อน ขยับไม่ได้ มีไอเป็นเลือด หรือหอบเหนื่อยร่วมด้วยวิธีการดูแลตัวเองเบื้องต้น พักการใช้งานของกล้ามเนื้อมัดนัั้นๆ เช่นไม่ยกของหนัก ไม่แกว่งแขนข้างที่ปวดและมีการอักเสบ รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้